

**KLAIPĖDOS MIESTO SAVIVALDYBĖS**

**MERAS**

**POTVARKIS**

**DĖL vietovės lygmens TERITORIJŲ PLANAVIMO DOKUMENtŲ KEITIMO RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 28 straipsnio 1 ir 4 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo patvirtinimo“, 313 ir 314 punktais ir atsižvelgdamas į Klaipėdos miesto savivaldybės administracijos direktoriaus 2023 m. liepos 31 d. įsakymą Nr. AD1-888 „Dėl pritarimo iniciatyvai pradėti rengti vietovės lygmens teritorijų planavimo dokumentų keitimą“:

1. Nustatau, kad pradedamas rengti žemės sklypo Smiltynės 2A detaliojo plano, patvirtinto Klaipėdos miesto savivaldybės valdybos 2001  m. vasario 15 d. sprendimu Nr. 83 „Dėl žemės sklypo Smiltynės 2A detaliojo plano patvirtinimo“, ir Kopgalio užkardos Smiltynės g. 2A detaliojo plano, patvirtinto Klaipėdos miesto savivaldybės tarybos 2008 m. liepos 31 d. sprendimu Nr. T2-274 „Dėl Kopgalio užkardos Smiltynės g. 2A detaliojo plano patvirtinimo“, keitimas. Detaliųjų planų keitimo rengimo tikslai – nekeičiant žemės sklypo naudojimo būdo didesnėje nei keičiamais detaliaisiais planais suplanuotoje teritorijoje nustatyti teritorijos naudojimo reglamento reikalavimus Kopgalio krantinių pertvarkymui; spręsti kitus susijusius klausimus.

2. Įpareigoju Urbanistikos ir architektūros skyrių parengti planavimo darbų programą, teritorijų planavimo proceso inicijavimo sutarties projektą ir pateikti teritorijų planavimo dokumentų keitimo rengimo iniciatoriui.

3. Įpareigoju Urbanistikos ir architektūros skyrių paskelbti šį potvarkį Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis potvarkis gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regiono apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio potvarkio paskelbimo dienos.

|  |  |
| --- | --- |
| Savivaldybės meras | Arvydas Vaitkus |